钦定古今图书集成/理学汇编/文学典/第062卷 > 耶律蒲鲁
## 钦定古今图书集成/理学汇编/文学典/第062卷 > 耶律蒲鲁

按《辽史耶律庶成传》：“蒲鲁，字乃展。幼聪悟好学，甫七
岁，能诵契丹大字，习汉文。未十年，博通经籍。重熙中，
举进士第。主文以国制无契丹试进士之条，闻于上，
以庶箴擅令子就科目，鞭之二百。寻命蒲鲁为牌印
郎君，应诏赋诗，立成以进。帝嘉赏，顾左右曰：‘文才如
此，必不能武事’。蒲鲁奏曰：‘臣自蒙义方，兼习骑射，在’”
流辈中亦可周旋，帝未之信。会从猎，三矢中三兔，帝
奇之，转通进。是时，父庶箴尝寄《戒谕诗》，蒲鲁答以赋，
众称其典雅，宠遇渐隆。清宁初卒。